Fuentes de Nava

Fuentes de Nava [FŬENtes deNAba] estas municipo en la sudokcidento de la provinco Palencio, en la regiono Kastilio-Leono, Hispanio. Ĝi apartenas al la komarko Tierra de Campos. La loknomo Fuentes de Nava estas komprenebla etimologie kiel Fontoj de Altebenaĵo. 

Geografio
230px|eta|maldekstra|Preĝejo de Sankta Petro.
230px|eta|maldekstra|Preĝejo de Sankta Maria.
230px|eta|maldekstra|La lageto.
Ĝia municipa teritorio okupas totalan areon de 60,51 km² kaj laŭ la demografia informo de la municipa censo fare de la INE en 2021, ĝi havis 625 loĝantojn. Ĝi perdis multajn loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis 1 400 loĝantojn el la jaro 1900. Ĝi distas 25 km de Palencio, provinca ĉefurbo.

La municipa teritorio estas ene de la birdoprotekta areo ZEPA nome La Nava - Campos Norte​ apartenanta al la Reto Natura 2000. 

Historio
La areo apartenis unue al la Regno Kastilio. En Mezepoko okazis reloĝado. 

Aktualo
Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj kaj kolombejoj). Lastatempe funkciado de servoj plej ekgravis, ĉefe rilate al turismo, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la preĝejoj de Sankta Petro kaj de Sankta Maria, la ermitejo de Sankta Mikaelo, la Kanalo de Kastilio, la Lageto de la Nava de Fuentes kie estas multaj akvobirdoj kiel anasoj kaj stepbirdoj kiel otidoj ktp.

 Vidu ankaŭ 
 Municipoj de la provinco Palencio

Notoj

Kategorio:Municipoj de Palencio